
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 654 

25 Μαΐου 2006 


Α ΠΟΦΑΣΕΙ Σ 

Αριθμ. 276863 

Τροποποίηση της απόφασης του Υπουργού Αγροτικής 
Ανάπτυξης και Τροφίμων υπ’ αριθμ. 309873/10.11.2005 
όπως αυτή τροποποιήθηκε με την υπ’ αριθμόν 
243094/9.2.2006 όμοια σχετικά με τη θέσπιση πρό¬ 
σθετων μέτρων βιοασφάλειας που αφορούν τη γρί¬ 
πη των πτηνών. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α. του άρθρου 1 του π.δ/τος 133/1992 (Α 66) «Επιβολή 
υγειονομικών και λοιπών μέτρων για την προστασία 
και εξυγίανση της Κτηνοτροφίας από λοιμώδη και πα- 
ρασιτικά νοσήματα», 

β. του άρθρου 2 του π.δ/τος 211/1992 (Α 100) «Όροι 
υγειονομικού ελέγχου που διέπουν τις συναλλαγές με 
άλλα Κράτη-Μέλη των Ευρωπαϊκών Κοινοτήτων (Ε.Κ.) 
και τις εισαγωγές από τρίτες χώρες πουλερικών και 
αυγών επώασης, σε συμμόρφωση προς την Οδηγία 
90/539/ΕΟΚ του Συμβουλίου» όπως ισχύει, 

γ. του άρθρου 2 του π.δ/τος 224/1998 (Α 175) «Υγει¬ 
ονομικά μέτρα για τον έλεγχο και την καταπολέμηση 
της σαλμονέλλωσης των πτηνών και άλλες διατάξεις» 
όπως ισχύει, 

δ. του π.δ. 31/1995 (Α 25), «Θέσπιση μέτρων για την κα¬ 
ταπολέμηση της γρίπης των ορνίθων σε συμμόρφωση 
προς την οδηγία 92/40/ΕΟΚ του Συμβουλίου», 

ε. της υπ’ αριθμ. 279719/19.11.2004 (Β 1760) απόφασης 
του Υ. Αγρ. Αν. κ' Τροφίμων «Εφαρμογή σχεδίων επεί¬ 
γουσας επέμβασης για τη γρίπη των ορνίθων και την 
ψευδοπανώλη των πτηνών». 

2. Το άρθρο 24 του π.δ. 420/1993 (Α 179) «Κτηνια¬ 
τρικοί έλεγχοι στα ζώντα ζώα και προϊόντα ζωϊκής 
προέλευσης στις συναλλαγές μεταξύ της Ελλάδος 
και των άλλων κρατών μελών για την υλοποίηση της 
Εσωτερικής Αγοράς και στις εισαγωγές αυτών στην 
Ελλάδα από τρίτες χώρες σε συμμόρφωση προς τις 
Οδηγίες 89/662/ΕΟΚ, 90/425/ΕΟΚ (όσον αφορά τους 
κτηνιατρικούς ελέγχους) 90/675/ΕΟΚ και 91/496/ΕΟΚ 
του Συμβουλίου όπως ισχύουν. 

3. Την υπ’ αριθμ. 301509/19.11.2004 απόφαση «Μεταβί¬ 


βαση στους Γ ενικούς Γ ραμματείς, Γ ενικούς Διευθυντές, 
Διευθυντές καιΤμηματάρχες του Υπουργείου Αγροτικής 
Ανάπτυξης και Τροφίμων της εξουσίας να υπογράφουν 
με εντολή Υφυπουργού» (Β 1762). 

4. Την ανάγκη τροποποίησης των μέτρων απαγόρευ¬ 
σης της διακίνησης και διάθεσης πουλερικών απόδο¬ 
σης για εμπορία ως οικοσίτων με τη θέσπιση όρων 
και προϋποθέσεων παραγωγής, μεταφοράς, διακίνησης 
και διάθεσής τους απευθείας ή μέσω καταστημάτων ή 
πτηνοτροφείων υπό την λεπτομερή παρακολούθηση και 
εποπτεία των κτηνιατρικών υπηρεσιών, την ανάγκη θέ¬ 
σπισης κατάλληλων προδιαγραφών των καταστημάτων 
διάθεσης πουλερικών απόδοσης για εμπορία ως οικοσί- 
των καθώς και συγκεκριμένων όρων και προϋποθέσεων 
για τη διενέργεια εκθέσεων διαγωνισμών πουλερικών 
και πτηνών και αγώνων ταχυδρομικών περιστεριών, με 
στόχο την αύξηση του επιπέδου βιοασφάλειας, 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αρθρο 1 

Α. Η υπ’ αριθμ. 309873/10.11.2005 απόφαση του Υπ. 
Αγροτικής Ανάπτυξης και Τροφίμων όπως τροποποιή¬ 
θηκε και ισχύει, τροποποιείται ως εξής: 

Α1. Στο άρθρο 1: 

1. Η παράγραφος 1.1 αντικαθίσταται ως εξής: 

«1.1 Απαγορεύεται η διατήρηση οικοσίτων πουλερι¬ 
κών 

α) σε ανοιχτούς χώρους (προαύλια, αυλές, αγρούς κλπ.) 
εκτροφών σε περιοχές της χώρας που βρίσκονται σε από¬ 
σταση μικρότερη των 2 χιλιομέτρων από υγροβιότοπους, 
ποταμούς, λίμνες και κάθε είδους υδατοσυλλογές. 

β) σε μη περιφραγμένους χώρους σε όλη την επικρά¬ 
τεια της χώρας». 

2. Η παράγραφος 3.1 αντικαθίσταται ως εξής: 

«3.1 Απαγορεύεται η διατήρηση των πουλερικών των 
εκμεταλλεύσεων ελευθέρας βοσκής και βιολογικής 
εκτροφής σε ανοιχτούς χώρους σε περιοχές της χώρας 
που βρίσκονται σε απόσταση μικρότερη των 2 χιλιομέ¬ 
τρων από υγροβιότοπους, ποταμούς, λίμνες και κάθε 
είδους υδατοσυλλογές». 

Α2. Το άρθρο 3 τροποποιείται ως εξής: 

1) Ο τίτλος αντικαθίσταται ως εξής: 

«Όροι και προϋποθέσεις παραγωγής, μεταφοράς, δια¬ 
κίνησης και διάθεσης πουλερικών απόδοσης για εμπο- 

ρία ως οικόσιτων, εκθέσεων, διαγωνισμών και αγώνων 
πουλερικών και πτηνών, απολυμάνσεις μεταφορικών 
μέσων». 

2) Οι παράγραφοι 1 και 2 αντικαθίστανται ως εξής: 

«Η εκτροφή, η διακίνηση και η διάθεση πουλερικών 
απόδοσης για εμπορία ως οικοσίτων υπόκειται στους 
παρακάτω κτηνιατρικούς όρους και προϋποθέσεις: 

1. Όροι και προϋποθέσεις παραγωγής. 

1.1 Οι κάτοχοι εκμεταλλεύσεων πουλερικών απόδοσης 
για εμπορία ως οικοσίτων υποχρεούνται να διαθέτουν 
τις προβλεπόμενες από τις διατάξεις του π.δ. 224/1998 
όπως ισχύει και λοιπές διατάξεις άδειες λειτουργίας. Μη 
κατοχή των εν λόγω αδειών συνεπάγεται την απαγόρευ¬ 
ση άσκησης της δραστηριότητας εκτροφής πουλερικών 
απόδοσης για εμπορία ως οικοσίτων. 

Οι κάτοχοι των παραπάνω αδειών υποχρεούνται να 
υποβάλλουν, στην αρμόδια τοπική κτηνιατρική αρχή, 
πλήρως συμπληρωμένο το «δελτίο καταγραφής εκμε¬ 
τάλλευσης εκτροφής πουλερικών απόδοσης για εμπο¬ 
ρία ως οικοσίτων» σύμφωνα με το παράρτημα I. 

Το δελτίο αυτό επανυποβάλλεται κάθε φορά που δια¬ 
φοροποιούνται τα στοιχεία του κατόχου, του μεγέθους 
της εκμετάλλευσης και σε κάθε περίπτωση ανά διετία. 
Απαγορεύεται η εκτροφή, η διακίνηση και η διάθεση 
πουλερικών απόδοσης για εμπορία ως οικοσίτων, σε 
κατόχους εκμεταλλεύσεων, οι οποίοι σκόπιμα ή από 
αμέλεια δεν υποβάλλουν το εν λόγω δελτίο στις αρμό¬ 
διες κτηνιατρικές αρχές και δεν ανταποκρίνονται στις 
απαιτήσεις της υγείας, της ευζωίας και της βιοασφά- 
λειας που καθορίζονται από τις ισχύουσες κτηνιατρικές 
διατάξεις. 

1.2 Η αρμόδια τοπική κτηνιατρική αρχή τηρεί φάκελλο 
με τα δελτία καταγραφής των εκμεταλλεύσεων της 
περιοχής της και μετά από επιτόπιο έλεγχο χορηγεί 
στον ενδιαφερόμενο έγγραφη βεβαίωση σύμφωνα με 
το παράρτημα Ια καταγραφής/περιοδικών ελέγχων της 
εκμετάλλευσης τους οποίους διενεργεί για την επι¬ 
βεβαίωση των δηλουμένων στοιχείων και τήρηση των 
κανόνων βιοασφάλειας, υγείας και ευζωίας των εκτρε- 
φομένων πουλερικών. Λαμβάνει δείγματα για τη διενέρ¬ 
γεια εργαστηριακών εξετάσεων. Απευθύνει έγγραφες 
συστάσεις ή λαμβάνει μέτρα επιβολής κυρώσεων στους 
παραβάτες. 

1.3 Κάθε θάλαμος της εκμετάλλευσης πρέπει να αριθ- 
μείται, με εμφανή από μακριά σήμανση. Σε προστατευ- 
μένο χώρο εντός του θαλάμου πρέπει να τηρείται και να 
ενημερώνεται με επιμέλεια καθημερινά το ημερολόγιο 
του σμήνους, σύμφωνα με το παράρτημα II. Για κάθε 
εκτροφή θα υπάρχει στο ημερολόγιο του σμήνους η 
υπογραφή κτηνιάτρου ο οποίος την παρακολουθεί, με 
την οποία θα βεβαιώνεται η καλή υγειονομική κατάσταση 
του σμήνους και οι πραγματοποιηθέντες εμβολιασμοί. 
Αντίγραφο του Μέρους 1 του ημερολογίου κάθε σμή¬ 
νους προσκομίζεται πριν την έκδοση του κτηνιατρικού 
πιστοποιητικού στην αρμόδια τοπική κτηνιατρική αρχή, 
επικυρώνεται, επισυνάπτεται στα λοιπά συνοδευτικά 
έγγραφα και συνοδεύει κάθε μεταφορά πουλερικών. 

Τα πρωτότυπα των ημερολογίων κάθε σμήνους φυ¬ 
λάσσονται στο αρχείο της εκμετάλλευσης για 2 χρόνια 
και είναι στη διάθεση κάθε αρμόδιας αρχής ελέγχου. 

1.4 Η ελάχιστη διάρκεια εκτροφής των σμηνών ορνι- 
θίων απόδοσης για εμπορία ως οικοσίτων ανέρχεται 


σε 22 ημέρες και των ινδορνιθίων σε 30 ημέρες. Η μέ- 
γιστη πυκνότητα των εκτρεφομένων ορνιθίων είναι 35 
κεφ./τ.μ. θαλάμου. Καθόλη τη διάρκεια της παραμονής 
των πουλερικών στο θάλαμο πρέπει να τηρούνται οι 
κανόνες βιοασφάλειας, υγιεινής, αερισμού, σίτισης και 
διατροφής. Τα σμήνη εμβολιάζονται υποχρεωτικά για 
την ψευδοπανώλη των πτηνών με τον ενδεδειγμένο 
από τον κατασκευαστή του εμβολίου τρόπο. Εμβολι¬ 
ασμοί του σμήνους για άλλες ασθένειες, θεραπείες, 
δειγματοληψίες για εργαστηριακούς ελέγχους καθώς 
και τα αποτελέσματα των εργαστηριακών εξετάσεων 
καταγράφονται στο ημερολόγιο του σμήνους. 

Τα παραστατικά που αφορούν τις παραπάνω ενέργει¬ 
ες τηρούνται στο αρχείο της εκμετάλλευσης για δύο 
χρόνια (τιμολόγια αγοράς εμβολίων, συνταγές χορη- 
γηθέντων φαρμάκων, αποτελέσματα εργαστηριακών 
εξετάσεων κ.λπ.). 

1.5 Κάθε επιχείρηση αναπαραγωγής, εκκολαπτήριο, 
εκμετάλλευση και σμήνος πουλερικών απόδοσης για 
εμπορία ως οικοσίτων, υπόκειται στις εκάστοτε καθορι¬ 
ζόμενες κλινικές και εργαστηριακές εξετάσεις σύμφωνα 
με τις σχετικές κτηνιατρικές διατάξεις. Η μετακίνηση 
πουλερικών απόδοσης για εμπορία ως οικοσίτων από 
τις εκμεταλλεύσεις δεν επιτρέπεται πριν την έγγραφη 
γνωστοποίηση αρνητικών αποτελεσμάτων για τη γρίπη 
των πτηνών στους ιδιοκτήτες τους. 

1.6 Μετά το πέρας της εκτροφής σε κάθε θάλαμο 
επιβάλλεται το παρακάτω σχήμα καθαρισμού και απο¬ 
λυμάνσεων: 

α) ψεκασμός με κατάλληλο απολυμαντικό του θαλά¬ 
μου και της στρωμνής 

β) απομάκρυνση της στρωμνής μετά από 24 ώρες 

γ) καθαρισμός και πλύσιμο με κατάλληλο απορρυ¬ 
παντικό. 

δ) μετά το πλύσιμο, εκ νέου ψεκασμός με κατάλληλο 
απολυμαντικό. 

2. Όροι και προϋποθέσεις μεταφοράς, διακίνησης και 
διάθεσης πουλερικών απόδοσης για εμπορία ως οικό¬ 
σιτων 

2.1. Τα οχήματα μεταφοράς ζωντανών πουλερικών 
απόδοσης για εμπορία ως οικόσιτων πρέπει να χρησι¬ 
μοποιούνται αποκλειστικά για τη μεταφορά πουλερικών, 
να είναι εγκεκριμένα σύμφωνα με το π.δ. 344/1997 (Α' 
233) ή τον κανονισμό (Ε.Κ.)1/2005 και να πληρούν τους 
παρακάτω επιπλέον όρους: 

α) Η καρότσα του αυτοκινήτου να είναι κατάλληλα δι¬ 
αμορφωμένη για τη μεταφορά κλωβών. Να φέρει για την 
προστασία των πουλερικών από τον ήλιο και τον αέρα 
σκέπαστρο επενδεδυμένο εσωτερικά με θερμομονωτικό 
υλικό. Να είναι καλυμμένη σε όλες τις πλευρές με τρόπο 
που αποκλείει την επαφή με άγρια πτηνά (λεπτό πλα¬ 
στικό ή μεταλλικό πλέγμα) και την εκροή πτερών από 
το φορτίο. Να φέρει μηχανικό σύστημα εξαερισμού του 
χώρου μεταφοράς των πτηνών, ώστε να εξασφαλίζεται 
η απαιτούμενη θερμοκρασία και ανανέωση του αέρα 
καθώς και κατάλληλων αεροθυρίδων για την παροχή 
αέρα όταν το όχημα είναι κλειστό και βρίσκεται σε 
κίνηση. Να είναι κατασκευασμένη κατάλληλα ώστε να 
αποφεύγεται η διασπορά στερεός ή υγράς κόπρου. 

β) Οι κλωβοί μεταφοράς πουλερικών απόδοσης για 
εμπορία ως οικοσίτων πρέπει: 

ί) να είναι μεταλλικοί ή πλαστικοί και να επιδέχονται 
απολύμανση. 

ϋ) να είναι κατάλληλων διαστάσεων σύμφωνα με τις 
διατάξεις περί ευζωίας των ζώων και κατασκευασμένοι 
με τρόπο ώστε να μην προκαλούν τραυματισμούς στα 
πουλερικά και να μην επιτρέπουν την πτώση περιττω¬ 
μάτων, όταν στοιβάζονται, στους υποκείμενους κλωβούς 
πουλερικών. 

ιϋ) να είναι κατάλληλων διαστάσεων για το είδος, την 
ηλικία και τον αριθμό των πουλερικών που μεταφέρο- 
νται ώστε τα πουλερικά να μην συνωστίζονται και να 
μην υποφέρουν. 

ίν) να διαθέτουν σύστημα παροχής τροφής και νερού 
σύμφωνα με τις διατάξεις περί ευζωίας των ζώων, σε 
περίπτωση κατά την οποία η διάρκεια μεταφοράς των 
πουλερικών υπερβαίνει τις 12 ώρες. 

Απαγορεύεται η μεταφορά εντός του ίδιου κλωβού 
πουλερικών διαφορετικών ηλικιών και διαφορετικών 
ειδών πουλερικών. 

Σε περίπτωση κατά την οποία η διάρκεια του συνο¬ 
λικού δρομολογίου μεταφοράς των πουλερικών είναι 
μικρότερη των 12 ωρών, αντί των κλωβών μεταφοράς 
τους επιτρέπεται η χρήση κουτιών μιας χρήσης. Τα κου¬ 
τιά αυτά πρέπει να καταστρέφονται από τον παραλήπτη 
τους μετά την παράδοση των πουλερικών. 

Κάθε κλωβός/κουτί μιας χρήσης πρέπει να φέρει στα¬ 
θερή σήμανση με τα παρακάτω στοιχεία: 

ί) ονοματεπώνυμο κατόχου εκμετάλλευσης προέλευ¬ 
σης 

ϋ) είδος και αριθμός πουλερικών που περιέχει 

ιϋ) ημερομηνία εκκόλαψης 

Τα κουτιά μιας χρήσης πρέπει να εκπληρούν τις προ¬ 
ϋποθέσεις των περιπτώσεων ίί) και ίίί) της υποπαρα- 
γράφου β). 

γ) Τα οχήματα μεταφοράς πρέπει επίσης: 

- να διαθέτουν δοχεία νερού και τροφής επαρκούς 
χωρητικότητας για την χορήγηση νερού και τροφής στα 
μεταφερόμενα πουλερικά, όταν η συνολική διάρκεια του 
δρομολογίου μεταφοράς των πουλερικών υπερβαίνει 
τις 12 ώρες. 

- να είναι εφοδιασμένα με κατάλληλη συσκευή απο¬ 
λύμανσης και απολυμαντικό. 

- να διαθέτουν περιέκτη με κατάλληλο απολυμαντικό 
υγρό για την ασφαλή συλλογή και αποθήκευση πτωμά¬ 
των ζώων τα οποία θνήσκουν κατά την μεταφορά. 

2.2 Οι κάτοχοι οχημάτων μεταφοράς πουλερικών 
απόδοσης για εμπορία ως οικοσίτων υποχρεούνται να 
υποβάλλουν στην αρμόδια τοπική κτηνιατρική αρχή, 
πλήρως συμπληρωμένο το «δελτίο καταγραφής οχή¬ 
ματος μεταφοράς πουλερικών απόδοσης για εμπορία 
ως οικοσίτων» σύμφωνα με το παράρτημα III. 

Το δελτίο αυτό υποβάλλεται ανεξάρτητα από κάθε 
άλλη άδεια ή έγκριση που προβλέπεται από άλλες δι¬ 
ατάξεις, προκειμένου να εξασφαλίζεται η τήρηση των 
κανόνων υγείας, βιοασφάλειας και ιχνηλασιμότητας των 
διακινούμενων πουλερικών. Απαγορεύεται η μεταφο¬ 
ρά, η διακίνηση και η διάθεση πουλερικών απόδοσης 
για εμπορία ως οικοσίτων, με οχήματα οι κάτοχοι των 
οποίων σκόπιμα ή από αμέλεια δεν έχουν υποβάλλει το 
δελτίο καταγραφής στις αρμόδιες κτηνιατρικές αρχές 
και δεν πληρούν τις προϋποθέσεις του καθορίζονται 
στην παρούσα. Οι παραβάτες ακινητοποιούνται πάραυ- 
τα, υποχρεώνονται στην επιστροφή των πουλερικών 
στην εγκατάσταση προέλευσης και τους επιβάλλεται 
πρόστιμο σύμφωνα με το άρθρο 23 του ν. 248/1914 (Α 


110) όπως αντικαταστάθηκε από την παράγραφο 2 του 
άρθρου 13 του ν. 2538/1997 (Α 242). 

2.3 Η αρμόδια τοπική κτηνιατρική αρχή τηρεί φάκελ- 
λο με τα δελτία καταγραφής οχημάτων μεταφοράς 
πουλερικών απόδοσης για εμπορία ως οικοσίτων της 
έδρας της και μετά από έλεγχο χορηγεί στον ενδιαφε¬ 
ρόμενο έγγραφη βεβαίωση σύμφωνα με το παράρτημα 
ΙΙΙα καταγραφής των οχημάτων. Το δελτίο καταγραφής 
του οχήματος υποβάλλεται μόνο στην αρμόδια τοπική 
κτηνιατρική αρχή της έδρας του κατόχου αυτού και η 
βεβαίωση καταγραφής εκδίδεται μόνο από την αρχή 
αυτή. Οι αρμόδιες τοπικές κτηνιατρικές αρχές δεν επι¬ 
τρέπεται να αποδέχονται δελτία καταγραφής οχημάτων 
και να χορηγούν βεβαιώσεις σε μεταφορείς που έχουν 
την έδρα τους σε περιοχή αρμοδιότητας άλλης τοπικής 
κτηνιατρικής αρχής. 

2.4 Κάθε παρτίδα μεταφερόμενων πουλερικών πρέπει 
να συνοδεύονται από κτηνιατρικό πιστοποιητικό. Πριν 
από την έκδοση κτηνιατρικού πιστοποιητικού για κάθε 
παρτίδα που μεταφέρεται από τα εκτρεφόμενα σμήνη, 
ανεξαρτήτως προέλευσης, πρέπει να έχει συμπληρωθεί 
ο αναγκαίος χρόνος για τη έγγραφη γνωστοποίηση 
στον ιδιοκτήτη των εργαστηριακών και τυχόν λοιπών 
εξετάσεων και να αποδεικνύεται η καλή υγειονομική 
τους κατάσταση. Η διαπίστωση θα γίνεται με επιτόπια 
επίσκεψη κτηνιάτρου της τοπικής κτηνιατρικής αρχής 
και με την επίδειξη από τον ιδιοκτήτη της εκμετάλλευ¬ 
σης στην τοπική κτηνιατρική αρχή του ημερολογίου 
σμήνους που τηρεί. Ο τύπος του κτηνιατρικού υγει¬ 
ονομικού πιστοποιητικού είναι ο αναφερόμενος στο 
Παράρτημα IV της παρούσας. 

Η χορήγηση του κτηνιατρικού υγειονομικού πιστο¬ 
ποιητικού γίνεται μετά από προηγούμενη αίτηση του 
μεταφορέα ή του ιδιοκτήτη της εκμετάλλευσης προ¬ 
έλευσης των πουλερικών απόδοσης προς την τοπική 
κτηνιατρική αρχή της έδρας της εκμετάλλευσης και 
γνωστοποίηση, των παραγγελιών μεταφοράς πουλε¬ 
ρικών απόδοσης για εμπορία ως οικοσίτων, τις οποίες 
αναλαμβάνει να εκτελέσει ο κάθε μεταφορέας. Οι εν 
λόγω παραγγελίες θα πιστοποιούνται με την κατάθεση 
έγγραφης υπεύθυνης δήλωσης του μεταφορέα ή και 
του ιδιοκτήτη της εκμετάλλευσης πουλερικών απόδο¬ 
σης για εμπορία ως οικοσίτων, στην οποία θα αναγρά¬ 
φονται οι αποδέκτες των προς μεταφορά πουλερικών 
(καταστήματα, πτηνοτροφεία ή ιδιώτες), η διεύθυνση, 
η ημερομηνία μεταφοράς και ο αριθμός και το είδος 
των προς μεταφορά πουλερικών. Το πρωτότυπο κτηνι¬ 
ατρικό πιστοποιητικό χορηγείται στον μεταφορέα ή 
στον ιδιοκτήτη της εκμετάλλευσης προέλευσης των 
πουλερικών και συνοδεύει τα μεταφερόμενα πουλερι¬ 
κά, ένα αντίγραφό του χορηγείται στον ιδιοκτήτη της 
εκμετάλλευσης και ένα αντίγραφό του αποστέλλεται 
με φαξ στις τοπικές κτηνιατρικές αρχές προορισμού 
των πουλερικών. 

Τα κτηνιατρικά πιστοποιητικά εκδίδονται για κάθε 
μεταφερόμενη παρτίδα και έχουν διάρκεια ισχύος ως 
εξής: 

- για την ηπειρωτική χώρα μέχρι δύο ημέρες. 

- για τη νησιωτική χώρα μέχρι τρεις ημέρες. 

Στη διάρκεια ισχύος συμπεριλαμβάνεται η ημέρα φόρ- 
τωσης. 

Μετά το πέρας της ισχύος των κτηνιατρικών πιστοποι¬ 
ητικών απαγορεύεται η διάθεση πουλερικών. Για τυχόν 

αδιάθετα πουλερικά εφαρμόζονται οι διατάξεις της παρ. 

2.5 ε) του παρόντος άρθρου. 

Τα πρωτότυπα των κτηνιατρικών πιστοποιητικών δια¬ 
τηρούνται στο αρχείο του μεταφορέα και τα αντίγραφα 
στο αρχείο της εκμετάλλευσης για 2 χρόνια. 

Διάθεση πουλερικών σε παραλήπτες οι οποίοι δεν 
αναγράφονται στο κτηνιατρικό πιστοποιητικό απα¬ 
γορεύεται. 

2.5 Η μεταφορά των πουλερικών απόδοσης για εμπο¬ 
ρία ως οικοσίτων υπόκειται στις ακόλουθες επιπλέον 
προϋποθέσεις: 

α) μεταφορά πουλερικών διαφορετικών ειδών: 

ί- τα ορνίθια μεταφέρονται σε διαφορετικό όχημα 
από άλλα είδη πουλερικών ή πτηνών, με εξαίρεση τα 
ινδορνίθια με τα οποία επιτρέπεται η μεταφορά τους 
με το αυτό όχημα. 

ϋ- οι πάπιες και οι χήνες θα μεταφέρονται σε διαφο¬ 
ρετικό όχημα από άλλα είδη πουλερικών ή πτηνών. 

ϋι- τα πουλερικά προς εμπορία ως οικόσιτα εκτός 
των ορνιθίων, των παπιών και των χηνών, δύνανται να 
μεταφέρονται με το ίδιο όχημα. 

ιν- όλα τα είδη πουλερικών εκτός των ορνιθίων, δύ- 
νανται να μεταφέρονται από κοινού με προορισμό 
καταστήματα λιανικής διάθεσής τους ή συγκεκριμένα 
πτηνοτροφεία. 

β) σε περίπτωση κατά την οποία επιτρέπεται η με¬ 
ταφορά πουλερικών διαφορετικών ειδών αυτά πρέπει 
να μεταφέρονται σε διαφορετικούς κλωβούς, επί των 
οποίων πρέπει να υπάρχει η σχετική σήμανση. 

γ) καθόλη τη διάρκεια της μεταφοράς πρέπει να συ¬ 
νοδεύονται από το κτηνιατρικό υγειονομικό πιστοποι¬ 
ητικό. 

δ) στο κτηνιατρικό πιστοποιητικό πρέπει να επισυνά¬ 
πτεται επικυρωμένο φωτοαντίγραφο του τηρούμενου 
ημερολογίου του σμήνους καταγωγής (παράρτημα II). 

ε) τυχόν αδιάθετα πουλερικά επιστρέφονται στην 
εκμετάλλευση προέλευσης όπου επιτρέπεται να το¬ 
ποθετούνται μόνο σε κενούς θαλάμους και πρέπει να 
παρακολουθούνται συστηματικά για 7 ημέρες, μετά την 
πάροδο των οποίων είναι δυνατόν να επιτραπεί η εκ 
νέου διάθεσή τους. 

στ) απαγορεύεται η από κοινού μεταφορά πουλερικών 
με διαφορετικά είδη ζώων ή άλλων εμπορευμάτων. 

ζ) η με κάθε τρόπο διάθεση (με οχήματα, από πτη¬ 
νοτροφεία ή από καταστήματα) πουλερικών απόδοσης 
για εμπορία ως οικοσίτων, επιτρέπεται μόνο από 1 Μαρ¬ 
τίου έως 31 Οκτωβρίου. Κατά παρέκκλιση επιτρέπεται 
η μεταφορά με οχήματα ινδορνιθίων/ινδορνίθων προς 
διάθεση κατά το χρονικό διάστημα από 5 μέχρι 25 Δε¬ 
κεμβρίου. 

η) απαγορεύεται η διακίνηση, μεταφορά και διάθεση 
ως οικόσιτα, πουλερικών τα οποία έχουν περατώσει την 
παραγωγική τους ζωή (π.χ. όρνιθες αυγοπαραγωγής, 
σμήνη αναπαραγωγής κ.λπ.). 

2.6 Οι μεταφορείς υποχρεούνται να τηρούν ημερολόγιο 
κίνησης του οχήματος τους σύμφωνα με το Παράρτημα 
VI της παρούσας για την καταγραφή των στοιχείων 
κάθε διακινούμενης παρτίδας πουλερικών και ιδίως: 

- ημερομηνία και ώρα φόρτωσης, αριθμός και είδος 
πουλερικών, 

- εκμετάλλευση προέλευσης, 

- δρομολόγιο που θα ακολουθηθεί 


- Δήμοι, Κοινότητες, οικισμοί και παραλήπτες των 
προς διάθεση πουλερικών, 

- Ώρα και ημερομηνία ολοκλήρωσης της διάθεσης 
των πουλερικών και αριθμός και είδος τυχόν επιστρε- 
φομένων πουλερικών. 

Οι μεταφορείς υποχρεούνται να διενεργούν καθαρι¬ 
σμό και απολύμανση του οχήματος, μετά το πέρας της 
διάθεσης των πουλερικών. Η διενεργηθείσα απολύμανση 
θα αναγράφεται στο βιβλίο του μεταφορέα. 

Σε περίπτωση διαπίστωσης τυχόν αυξημένης θνησιμό¬ 
τητας των μεταφερομένων πουλερικών, οι μεταφορείς 
υποχρεούνται να ενημερώσουν άμεσα την πλησιέστερη 
τοπική κτηνιατρική αρχή και να διακόψουν τη διάθεση 
πουλερικών. 

3. Όροι και προϋποθέσεις διάθεσης πουλερικών σε 
οικόσιτες εκτροφές μέσω καταστημάτων λιανικής πώ¬ 
λησης. 

3.1 Τα καταστήματα που διαθέτουν στο λιανικό εμπό¬ 
ριο ζωντανά πουλερικά για οικόσιτες εκτροφές, υποχρε- 
ούνται να υποβάλλουν στην αρμόδια τοπική κτηνιατρική 
αρχή, πλήρως συμπληρωμένο το «Δελτίο καταγραφής 
καταστήματος διάθεσης πουλερικών απόδοσης σε οι¬ 
κόσιτες εκτροφές» σύμφωνα με το παράρτημα V. Το 
δελτίο αυτό υποβάλλεται υποχρεωτικά από κάθε κα¬ 
τάστημα που ασκεί αυτή τη δραστηριότητα και είναι 
ανεξάρτητο από κάθε άλλη άδεια που προβλέπεται από 
άλλες διατάξεις. Επανυποβάλλεται κάθε φορά που δι¬ 
αφοροποιούνται τα στοιχεία του υπεύθυνου του κατα¬ 
στήματος ή της αλλαγής ταχυδρομικής διεύθυνσης και 
σε κάθε περίπτωση ανά διετία. 

Απαγορεύεται η λιανική πώληση πουλερικών απόδο¬ 
σης σε οικόσιτες εκτροφές από καταστήματα: 

- οι κάτοχοι των οποίων σκόπιμα ή από αμέλεια δεν 
υποβάλλουν το εν λόγω δελτίο και 

- τα οποία δεν εξασφαλίζουν την τήρηση των κανό¬ 
νων υγείας, ευζωίας και βιοασφάλειας της ισχύουσας 
κτηνιατρικής νομοθεσίας. 

3.2 Τα καταστήματα λιανικής πώλησης πουλερικών 
απόδοσης σε οικόσιτες εκτροφές πρέπει: 

α) να έχουν τοίχους και δάπεδα που καθαρίζονται 
και απολυμαίνονται εύκολα. Οι απολυμάνσεις πρέπει να 
διενεργούνται σε κάθε κλωβό αμέσως μετά την εκκέ¬ 
νωσή του από κάθε παρτίδα και σε όλο το κατάστημα 
τουλάχιστον κάθε έξι μήνες, μετά προηγούμενη εκκέ¬ 
νωσή του από πουλερικά. Για τις απολυμάνσεις πρέπει 
να τηρείται σχετικό βιβλίο θεωρημένο από την αρμόδια 
νομαρχιακού επιπέδου κτηνιατρική αρχή. 

β) να διατηρούν τα πουλερικά σε μεταλλικούς ή πλα¬ 
στικούς κλωβούς ώστε να καθαρίζονται και να απολυ- 
μαίνονται εύκολα. Οι κλωβοί να έχουν τις κατάλληλες 
διαστάσεις σύμφωνα με τις διατάξεις περί ευζωίας των 
ζώων για το είδος, την ηλικία και τον αριθμό των δια¬ 
τηρούμενων πουλερικών ώστε να τους επιτρέπεται η 
κίνηση και να μην υποφέρουν. Κάθε κλωβός πρέπει να 
διαθέτει ποτίστρα και ταΐστρα σύμφωνα με τις διατά¬ 
ξεις περί ευζωίας των ζώων και να φέρει σταθερή σή¬ 
μανση με τα στοιχεία του προμηθευτή των πουλερικών, 
το είδος, την ημερομηνία εκκόλαψης και την ημερομηνία 
παραλαβής τους από το κατάστημα. Απαγορεύεται η 
διατήρηση εντός του ίδιου κλωβού πουλερικών διαφο¬ 
ρετικών ηλικιών ή ειδών. 

γ) να διαθέτουν χώρους παραμονής των πουλερικών 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8747 


με επαρκή φωτισμό, εξαερισμό και κατάλληλη θερμο¬ 
κρασία σύμφωνα με τις διατάξεις περί ευζωίας των 
ζώων. 

δ) να διαθέτουν ειδικό χώρο αποθήκης ζωοτροφών 
ε) να διαθέτουν χώρους υγιεινής 
στ) να διαθέτουν κατάλληλη υποδομή για το πλύσιμο 
και την απολύμανση των κλωβών ή σύνδεση με παροχή 
αυτών των υπηρεσιών 

ζ) να διαθέτουν κατάλληλα δοχεία φύλαξης των απορ¬ 
ριμμάτων που προέρχονται από τα πουλερικά και τυχόν 
πτωμάτων αυτών. 

η) να διαθέτουν κατάλληλα απολυμαντικά 
θ) να προγραμματίζουν με τέτοιο τρόπο τις παραγ¬ 
γελίες τους ώστε ο συνολικός χρόνος παραμονής των 
πουλερικών κάθε παρτίδας εντός των κλωβών του κα¬ 
ταστήματος να μη υπερβαίνει τη 1 εβδομάδα. 

ι) να τηρούν για δύο χρόνια σε ειδικό βιβλίο θεωρημέ¬ 
νο από την αρμόδια νομαρχιακού επιπέδου κτηνιατρική 
αρχή έγγραφα στοιχεία των πελατών στους οποίους 
προμήθευσαν πουλερικά, ώστε να είναι δυνατός ο άμε¬ 
σος εντοπισμός τους. 

ια) να τηρούν για δύο χρόνια έγγραφα στοιχεία των 
προμηθευτών πουλερικών, ημερομηνίες παραλαβής που¬ 
λερικών, αριθμό και είδος. 

Απαγορεύεται η έκθεση και η παραμονή των πουλε¬ 
ρικών εκτός του καταστήματος πώλησης. 

3.3 Η αρμόδια τοπική κτηνιατρική αρχή τηρεί μητρώο 
(έγγραφο ή ηλεκτρονικό) με τα στοιχεία των καταστη¬ 
μάτων πώλησης πουλερικών της περιοχής της. 

Χορηγεί έγγραφη βεβαίωση καταγραφής του κατα¬ 
στήματος στον ενδιαφερόμενο σύμφωνα με το παράρ¬ 
τημα \/α. Διενεργεί επιτόπιο έλεγχο επιβεβαίωσης των 
δηλούμενων στοιχείων και τήρησης των κανόνων υγεί¬ 
ας, ευζωίας και βιοασφάλειας. Ενδεχομένως λαμβάνει 
δείγματα για τη διενέργεια εργαστηριακών εξετάσεων. 
Απευθύνει έγγραφες συστάσεις ή λαμβάνει μέτρα επι¬ 
βολής κυρώσεων στους παραβάτες. 

4. Απαγόρευση διάθεσης πουλερικών και πτηνών σε 
λαϊκές αγορές. 

Απαγορεύεται η πώληση πουλερικών και πτηνών οποι¬ 
οσδήποτε ηλικίας και οιουδήποτε είδους σε υπαίθριες 
λαϊκές αγορές ή δρόμους. 

5. Όροι και προϋποθέσεις διοργάνωσης εκθέσεων και 
διαγωνισμών πουλερικών και πτηνών. 

α) Απαγορεύεται η διοργάνωση εκθέσεων και διαγωνι¬ 
σμών πουλερικών και πτηνών σε ελεύθερους χώρους. 


β) Επιτρέπεται η διοργάνωση εκθέσεων και διαγω¬ 
νισμών πουλερικών και πτηνών σε στεγασμένους και 
κλειστούς χώρους, μετά από ενημέρωση, σύμφωνη γνώ¬ 
μη και εποπτεία της αρμόδιας τοπικής κτηνιατρικής 
αρχής και την επιφύλαξη τυχόν εφαρμογής περιορι¬ 
στικών υγειονομικών μέτρων σε ζώνες επιτήρησης και 
προστασίας. 

6. Όροι και προϋποθέσεις διοργάνωσης αγώνων τα¬ 
χυδρομικών περιστερών. 

Η διοργάνωση αγώνων ταχυδρομικών περιστερών 
επιτρέπεται υπό τους εξής όρους και προϋποθέσεις: 

α)Όταν τα σημεία εκκίνησης και τερματισμού βρίσκο¬ 
νται εντός των γεωγραφικών ορίων ενός νομού, απαι¬ 
τείται η γραπτή συναίνεση της αρμόδιας νομαρχιακού 
επιπέδου κτηνιατρικής αρχής. 

β) Όταν τα σημεία εκκίνησης και τερματισμού βρί¬ 
σκονται μεταξύ των γεωγραφικών ορίων δύο ή περισ¬ 
σοτέρων νομών καθώς και στην περίπτωση διεθνών 
αγώνων, απαιτείται η γραπτή συναίνεση της αρμόδιας 
κεντρικής κτηνιατρικής αρχής του Υπουργείου Αγροτι¬ 
κής Ανάπτυξης & Τροφίμων. 

Η γραπτή συναίνεση χορηγείται στους ενδιαφερομέ¬ 
νους φορείς μετά από αίτησή τους προς την αρμόδια 
νομαρχιακού επιπέδου κτηνιατρική αρχή ή προς τη Γενική 
Διεύθυνση Κτηνιατρικής του Υπουργείου Αγροτικής Ανά¬ 
πτυξης και Τροφίμων, ανάλογα. Στην εν λόγω αίτηση θα 
αναφέρονται οι ημερομηνίες των αγώνων, ο αριθμός των 
ταχυδρομικών περιστερών, η εμβολιακή τους κατάσταση, 
οι ιδιοκτήτες τους, η τοποθεσία/ες απελευθέρωσής τους 
και τυχόν επιπλέον στοιχεία που θα κριθούν κατά πε¬ 
ρίπτωση αναγκαία για λόγους αποτροπής του κινδύνου 
προσβολής τους από λοιμώδη νοσήματα των πτηνών.» 

3) Οι παράγραφοι 3 και 4 αναριθμούνται σε 7 και 8. 

Β. Η υπ’ αριθμ. 243094/9.2.2006 (Β 153) του Υπ. Αγρο¬ 
τικής Ανάπτυξης και Τροφίμων καταργείται. 

Άρθρο 2 
Παραρτήματα 

Παρατίθενται ακολούθως τα παραρτήματα I, Ια, II, III, 
ΙΙΙα, IV, V, να και VI, τα οποία αποτελούν αναπόσπαστο 
μέρος της παρούσας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Μάίου 2006 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 

ΠΑΡΑΡΤΗΜΑ I 

ΔΕΛΤΙΟ ΚΑΤΑΓΡΑΦΗΣ ΕΚΜΕΤΑΛΛΕΥΣΗΣ ΕΚΤΡΟΦΗΣ ΠΟΥΛΕΡΙΚΩΝ ΑΠΟΔΟΣΗΣ ΓΙΑ ΕΜΠΟΡΙΑ ΩΣ ΟΙΚΟΣΙΤΩΝ 

1. ΟΝΟΜΑΤΕΠΩΝΥΜΟ ΚΑΤΟΧΟΥ: 

ΑΡΙΘΜΟΣ ΔΕΛΤΙΟΥ ΑΣΤΥΝΟΜΙΚΗΣ ΤΑΥΤΟΤΗΤΑΣ: 

ΔΙΕΥΘΥΝΣΗ ΚΑΤΟΙΚΙΑΣ: 

ΤΗΛΕΦΩΝΟ ΣΤΑΘΕΡΟ.ΚΙΝΗΤΟ. 

2. ΔΙΕΥΘΥΝΣΗ ΕΚΜΕΤΑΛΛΕΥΣΗΣ: 

ΔΗΜΟΣ / ΚΟΙΝΟΤΗΤΑ: 

ΔΗΜΟΤΙΚΟ ΔΙΑΜΕΡΙΣΜΑ: 

ΤΟΠΟΘΕΣΙΑ: 

3. ΟΝΟΜΑΤΕΠΩΝΥΜΟ ΥΠΕΥΘΥΝΩΝ ΠΕΡΙΠΟΙΗΣΗΣ ΠΤΗΝΩΝ 

α) 

β) 

Υ) 

4. ΑΡΙΘΜΟΣ ΑΔΕΙΑΣ (σύμφωνα με την Υγ.Διάταξη 2000/1995): 

5. ΑΡ. ΑΔΕΙΑΣ/ΔΙΑΚΡ. ΑΡΙΘΜΟΣ(σύμφωνα με το π.δ. 224/1998-ΑΊ75): 

6. ΑΡΙΘΜΟΣ ΑΔΕΙΑΣ (άλλης αρχής) 

7. ΣΥΝΟΛΙΚΟΣ ΑΡΙΘΜΟΣ ΘΑΛΑΜΩΝ ΕΚΤΡΟΦΗΣ: 

ΣΥΝΟΛΙΚΗ ΕΠΙΦΑΝΕΙΑ ΘΑΛΑΜΩΝ: ΟΙΚΟΠΕΔΟΥ: 

ΘΑΛΑΜΟΣ 1: Επιφάνεια σε πη2.χωρητικότητα:. 

ΘΑΛΑΜΟΣ 2: Επιφάνεια σε ηη2.χωρητικότητα:. 

ΘΑΛΑΜΟΣ 3: Επιφάνεια σε πη2.χωρητικότητα:. 

ΘΑΛΑΜΟΣ 4: Επιφάνεια σε πι2.χωρητικότητα:. 

ΘΑΛΑΜΟΣ 5: Επιφάνεια σε πη2.χωρητικότητα:. 

8. ΒΟΗΘΗΤΙΚΟΙ ΧΩΡΟΙ: ΝΑΙ □ ΟΧΙ □ Επιφάνεια σε πι2: 

Τουαλέτες ΝΑΙ □ ΟΧΙ □ 

Ντους ΝΑΙ □ ΟΧΙ □ 

Αποδυτήρια ΝΑΙ □ ΟΧΙ □ 

Διοικητικός εξοπλισμός: γραφεία, καθίσματα, αρχειοθήκες: ΝΑΙ □ ΟΧΙ □ 

Αρχείο εγγράφων: καρτέλες σμηνών ΝΑΙ □ ΟΧΙ □ 

κτηνιατρικά πιστοποιητικά εισερχομένων νεοσσών ΝΑΙ □ ΟΧΙ □ 

κτηνιατρικά πιστοποιητικά εξερχόμενων πουλερικών ΝΑΙ □ ΟΧΙ □ 

τιμολόγια αγοράς φαρμάκων, εμβολίων κ.λπ. ΝΑΙ □ ΟΧΙ □ 

τιμολόγια αγοράς ζωοτροφών ΝΑΙ □ ΟΧΙ □ 

απαντήσεις εργαστηριακών εξετάσεων ΝΑΙ □ ΟΧΙ □ 

κτηνιατρικής νομοθεσίας ΝΑΙ □ ΟΧΙ □ 

9. ΜΕΤΡΑ ΒΙΟΑΣΦΑΛΕΙΑΣ ΕΚΜΕΤΑΛΛΕΥΣΗΣ 

- Περίφραξη οικοπέδου: ΝΑΙ □ ΟΧΙ □ 

-Σύστημα απολύμανσης εισερχόμενων- 

εξερχόμενων (οχημάτων - ατόμων κλπ) τάφρος □ ψεκαστήρας □ 

- Σύστημα συλλογής κόπρου: κοπροσωρός □ άλλο □ 

- Καθαριότητα περιβάλλοντος χώρου: ικανοποιητική □ μέτρια □ κακή □ 

- Σύστημα παροχής νερού: δίκτυο □ δεξαμενή □ πηγάδι □ 

- Σύστημα παροχής τροφής: μύλος □ σιλό □ αποθήκη σάκων □ 

- Διάθεση νεκρών ζώων: ενταφιασμός □ αποτέφρωση □ Χ.Υ.Τ.Α. □ 

10. ΜΕΤΡΑ ΒΙΟΑΣΦΑΛΕΙΑΣ ΘΑΛΑΜΩΝ 

Απολύμανση εισόδου ΝΑΙ □ ΟΧΙ □ 

Συχνότητα και τρόπος καθαρισμού και απολύμανσης θαλάμου: 

(περιγράψτε): 

Συχνότητα απεντομώσεων-μυοκτονιών: 

Εξαερισμός: φυσικός □ τεχνητός □ 

Φωτισμός: φυσικός □ τεχνητός □ 

Σύστημα ποτίσματος: 

Σύστημα ταΐσματος: 

Καθαριότητα θαλάμου: ικανοποιητική □ μέτρια □ κακή □ 

11. ΣΥΣΤΗΜΑ ΔΙΑΘΕΣΗΣ ΠΟΥΛΕΡΙΚΩΝ 

Ιδιόκτητα οχήματα □ Ανεξάρτητοι μεταφορείς □ 

ΙΔΙΟΚΤΗΤΑ 1. α) αριθμός κυκλοφορίας: 
β) Ονομ/μο οδηγού: 

γ) αριθμός άδειας μεταφοράς ζώων >8 ωρών: 
αριθμός άδειας μεταφοράς ζώων <8 ωρών: 

2 . 


3. 


ΗΜΕΡΟΜΗΝΙΑ 

ΥΠΟΓΡΑΦΗ 

(Ο υπογράφων δηλώνω ότι τα παραπάνω στοιχεία είναι αληθή και διαθέσιμα στις αρμόδιες ελεγκτικές αρ¬ 

χές) 

ΠΑΡΑΡΤΗΜΑ Ια 


Στοιχεία αρμόδιας κτηνιατρικής αρχής 


Ημερομηνία 


Αρ. πρωτ. 


ΒΕΒΑΙΩΣΗ ΚΑΤΑΓΡΑΦΗΣ ΕΚΜΕΤΑΛΛΕΥΣΗΣ ΕΚΤΡΟΦΗΣ ΠΟΥΛΕΡΙΚΩΝ ΓΙΑ ΕΜΠΟΡΙΑ ΩΣ ΟΙΚΟΣΙΤΩΝ 

Σύμφωνα με την απόφαση ΥΠ.Α.Α.Τ.2006 


Βεβαιώνεται ότι ο. 

.(Ονοματεπώνυμο ιδιοκτήτη) 


Αριθμός δελτίου ταυτότητας 

Κάτοικος Δήμου.Δημοτικού διαμερίσματος 

Οδός.Αριθμός.Τ.Κ. 


Κατέθεσε το «δελτίο καταγραφής εκμετάλλευσης εκτροφής πουλερικών απόδοσης για εμπορία ως οικόσιτων» 
που πρωτοκολλήθηκε με αριθμό. 

Μετά από επιτόπια επιθεώρηση στις.διαπιστώθηκε ότι διαθέτει / δεν διαθέτει τα δηλωθέντα στοιχεία 

εκμετάλλευσης, πληροί / δεν πληροί τα προβλεπόμενα μέτρα υγείας, ευζωίας και βιοασφάλειας. και κατά συνέπεια 
επιτρέπεται / απαγορεύεται να εκτρέφει πουλερικά απόδοσης για εμπορία ως οικοσίτων. 

Καταχωρήθηκε /δεν καταχωρήθηκε στο μητρώο της υπηρεσίας με αριθμό./δεν δόθηκε αριθμός. 

Η παρούσα ισχύει για 2 χρόνια μέχρι.(ημερομηνία λήξης) πριν τη λήξη της οποίας οφείλει να υποβάλλει 

νέο δελτίο καταχώρησης. 


Ο ΠΡΟΪΣΤΑΜΕΝΟΣ 
(σφραγίδα- υπογραφή) 

ΗΜΕΡΟΛΟΓΙΟ ΣΜΗΝΟΥΣ 
ΜΕΡΟΣ 2 



8 . 

9. 

10 . 

11 . 

12 . 

13. 

14. 

15. 

16. 

17. 

18. 

19. 

20 . 
21 . 
22 

23 

24 

25 

26 

27 

28 

29 

30 

31 

32 

33 

34 

35 












































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8753 


ΠΑΡΑΡΤΗΜΑ III 

ΔΕΛΤΙΟ ΚΑΤΑΓΡΑΦΗΣ ΟΧΗΜΑΤΟΣ ΜΕΤΑΦΟΡΑΣ ΠΟΥΛΕΡΙΚΩΝ ΑΠΟΔΟΣΗΣ ΓΙΑ ΕΜΠΟΡΙΑ ΩΣ ΟΙΚΟΣΙΤΩΝ 

ΣΤΟΙΧΕΙΑ ΚΑΤΟΧΟΥ 

1. ΟΝΟΜΑΤΕΠΩΝΥΜΟ. 

2. ΑΡΙΘΜΟΣ ΔΕΛΤΙΟΥ ΑΣΤΥΝΟΜΙΚΗΣ ΤΑΥΤΟΤΗΤΑΣ. 

3. ΔΙΕΥΘΥΝΣΗ ΚΑΤΟΙΚΙΑΣ. 

4. ΤΗΛΕΦΩΝΟ ΣΤΑΘΕΡΟ.ΚΙΝΗΤΟ. 

ΣΤΟΙΧΕΙΑ ΑΥΤΟΚΙΝΗΤΟΥ 


1. ΑΡΙΘΜΟΣ ΚΥΚΛΟΦΟΡΙΑΣ. 

2. ΑΡΙΘΜΟΣ ΚΑΤΑΧΩΡΗΣΗΣ ΣΤΟ ΜΗΤΡΩΟ ΜΕΤΑΦΟΡΕΩΝ 

3. ΤΗΣ Δ/ΝΣΗΣ ΚΤΗΝΙΑΤΡΙΚΗΣ. 


4. 

ΤΥΠΟΣ: ΚΛΕΙΣΤΟ 

ΑΝΟΙΧΤΟ 


ΚΑΛΥΨΗ ναι όχι 

5. 

ΚΛΩΒΟΙ: ΜΕΤΑΛΛΙΚΟΙ 

/ αριθμός. 

... 

ΠΛΑΣΤΙΚΟΙ / αριθμός.. 

6. 

ΔΟΧΕΙΟ ΝΕΡΟΥ : ναι 

όχι 

ΔΟΧΕΙΟ ΤΡΟΦΗΣ: ναι 

7. 

ΣΥΣΚΕΥΗ ΑΠΟΛΥΜΑΝΣΗΣ: 

ναι 

όχι 


8. 

ΠΕΡΙΕΚΤΗΣ ΠΤΩΜΑΤΩΝ : 

ναι 

όχι 


9. 

ΗΜΕΡΟΛΟΓΙΟ ΚΙΝΗΣΗΣ: 

ναι 

όχι 



10. ΟΝΟΜΑΤΕΠΩΝΥΜΟ ΟΔΗΓΟΥ 
Α) 

Β) 

Γ) 


ΗΜΕΡΟΜΗΝΙΑ ././. 


ΥΠΟΓΡΑΦΗ 

ΠΑΡΑΡΤΗΜΑ ΙΙΙα 


ΣΤΟΙΧΕΙΑ ΑΡΜΟΔΙΑΣ Ημερομηνία / /. 

ΚΤΗΝΙΑΤΡΙΚΗΣ ΑΡΧΗΣ Αρ. πρωτ. 


ΒΕΒΑΙΩΣΗ ΚΑΤΑΓΡΑΦΗΣ ΟΧΗΜΑΤΟΣ ΜΕΤΑΦΟΡΑΣ ΠΟΥΛΕΡΙΚΩΝ ΓΙΑ ΕΜΠΟΡΙΑ ΩΣ 

ΟΙΚΟΣΙΤΩΝ 

σύμφωνα με την απόφαση ΥΠ.Α.Α.Τ./.2006 

Βεβαιώνεται ότι Ο (ΟΝΟΜΑΤΕΠΩΝΥΜΟ ΚΑΤΟΧΟΥ. 


με ΑΡΙΘΜΟ ΔΕΛΤΙΟΥ ΑΣΤΥΝΟΜΙΚΗΣ ΤΑΥΤΟΤΗΤΑΣ:. 

κάτοικος Δήμου.Δημ. Διαμερίσματος. 

.οδός.Αριθμός.Τ.Κ. 

κάτοχος του με αριθμού κυκλοφορίας.αυτοκινήτου, κατέθεσε το Δελτίο 

καταγραφής οχήματος μεταφοράς πουλερικών για εμπορία ως οικοσίτων που πρω- 

τοκολλήθηκε στην υπηρεσία μας με αριθμό.προσκόμισε το όχημα για 

έλεγχο και διαπιστώθηκε ότι πληροί / δεν πληροί τους προβλεπόμενους όρους βιοα- 
σφάλειας μεταφοράς πουλερικών για εμπορία ως οικοσίτων και κατά συνέπεια επιτρέ¬ 
πεται / δεν επιτρέπεται η χρήση του για τη μεταφορά πουλερικών, έχει καταχωρηθεί 

στο Μητρώο Μεταφορέων της Διεύθυνσης Κτηνιατρικής. 

.με αριθμό.και κρίθηκε/δεν κρίθη- 

κε κατάλληλο για τη μεταφορά πουλερικών άνω των 12 ωρών. 


Η παρούσα ισχύει για 2 χρόνια μέχρι.(ημερομηνία) πριν τη λήξη της 

οποίας οφείλει να υποβάλλει νέο ΔΕΛΤΙΟ ΚΑΤΑΧΩΡΗΣΗΣ 


Ο ΠΡΟΪΣΤΑΜΕΝΟΣ 
ΣΦΡΑΓΙΔΑ - ΥΠΟΓΡΑΦΗ 
ΠΛΗΡΕΣ ΟΝΟΜΑΤΕΠΩΝΥΜΟ 

ΠΑΡΑΡΤΗΜΑ IV 

ΣΤΟΙΧΕΙΑ ΑΡΜΟΔΙΑΣ Ημερομηνία /..../ 

ΚΤΗΝΙΑΤΡΙΚΗΣ ΑΡΧΗΣ Αρ. πρωτ. 

ΚΤΗΝΙΑΤΡΙΚΟ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ 
διακίνησης πουλερικών απόδοσης για εμπορία ως οικοσίτων 
σύμφωνα με την απόφαση ΥΠ.Α.Α.Τ./.2006 

ΕΚΚΟΛΑΠΤΗΡΙΟ /ΕΚΜΕΤΑΛΛΕΥΣΗ/ΣΕΙΣ ΠΡΟΕΛΕΥΣΗΣ/ΔΙΑΚΡΙΤΙΚΟΙ ΑΡΙΘΜΟΙ Π.Δ/ΤΟΣ 224/1998 (Α 175)/ ΣΜΗΝΟΣ 
ΠΡΟΕΛΕΥΣΗΣ. 


ΥΠΕΥΘΥΝΟΣ ΜΕΤΑΦΟΡΑΣ:. 

ΑΡΙΘΜΟΣ ΚΥΚΛΟΦΟΡΙΑΣ ΑΥΤΟΚΙΝΗΤΟΥ. 
ΑΚΟΛΟΥΘΗΤΕΑ ΔΙΑΔΡΟΜΗ:. 


ΣΥΝΟΛΙΚΟΣ ΑΡΙΘΜΟΣ ΠΟΥΛΕΡΙΚΩΝ ΚΑΤΑ ΕΙΔΟΣ ΚΑΙ ΗΛΙΚΙΑ αριθμητικά (ολογράφως) 


ΤΟΠΟΣ-ΗΜΕΡΟΜΗΝΙΑ- ΩΡΑ ΑΝΑΧΩΡΗΣΗΣ. 


ΠΑΡΑΛΗΠΤΗΣ* 

ΟΝΟΜΑΤΕΠΩΝΥΜΟ 

ΠΑΡΑΛΗΠΤΗ 

ΝΟΜΑΡΧΙΑΚΗ 

ΑΥΤΟΔΙΟΙΚΗΣΗ 

ΔΗΜΟΤΙΚΟ 

ΔΙΑΜΕΡΙΣΜΑ 

ΤΑΧ. 

ΔΙΕΥΘΥΝΣΗ 

ΕΙΔΟΣ 

ΠΟΥΛ/ΚΩΝ 

ΑΡΙΘΜΟΣ 

ΠΟΥΛ/ΚΩΝ 



















































* * 1=Οικόσιτη εκτροφή 2=Κατάστημα λιανικής πώλησης 3=Πτηνοτροφείο 

• Σε περίπτωση περισσότερων παραληπτών επισυνάπτεται συμπληρωματικός πίνακας 
ο οποίος σφραγίζεται και υπογράφεται από τον αρμόδιο κτηνίατρο. 


Ο υπογράφων κτηνίατρος, υπάλληλος του. 

εξέτασα σήμερα το/τα σμήνος/σμήνη προέλευσης των παραπάνω μεταφερομένων πουλερικών τα οποία 


βρέθηκαν υγιή και ικανά για μεταφορά (σύμφωνα και με το με αριθ.έγγραφο του 

Κτηνιατρικού Εργαστηρίου/Κέντρου Κτηνιατρικών Ιδρυμάτων.) και στα οποία 


δεν έχουν επιβληθεί περιοριστικά μέτρα λόγω λοιμωδών νοσημάτων. 

Το παρόν ισχύει για : 2 ημέρες / 3 ημέρες / μέχρι 12 ώρες 

(συμπληρώνεται ανάλογα αν οι προορισμοί είναι στην ηπειρωτική ή νησιωτική χώρα 
ή αν η μεταφορά θα διαρκέσει λιγότερο από 12 ώρες). 

Η έναρξη ισχύος του παρόντος είναι 
από (ημερομηνία). μέχρι (ημερομηνία). 


ΟΝΟΜΑΤΕΠΩΝΥΜΟ 

ΙΔΙΟΤΗΤΑ 

ΣΦΡΑΓΙΔΑ ΥΠΟΓΡΑΦΗ 

ΠΑΡΑΡΤΗΜΑ V 

ΔΕΛΤΙΟ ΚΑΤΑΓΡΑΦΗΣ ΚΑΤΑΣΤΗΜΑΤΟΣ ΛΙΑΝΙΚΗΣ ΔΙΑΘΕΣΗΣ ΠΟΥΛΕΡΙΚΩΝ 
ΑΠΟΔΟΣΗΣ ΣΕ ΟΙΚΟΣΙΤΕΣ ΕΚΤΡΟΦΕΣ 

1. ΟΝΟΜΑΤΕΠΩΝΥΜΟ ΥΠΕΥΘΥΝΟΥ. 

ΑΡΙΘΜΟΣ ΔΕΛΤΙΟΥ ΑΣΤΥΝΟΜΙΚΗΣ ΤΑΥΤΟΤΗΤΑΣ. 

ΤΑΧΥΔΡΟΜΙΚΗ ΔΙΕΥΘΥΝΣΗ. 

ΤΗΛΕΦΩΝΟ ΣΤΑΘΕΡΟ.ΚΙΝΗΤΟ. 

2. ΑΡΙΘΜΟΣ ΑΔΕΙΑΣ (σύμφωνα με την Υγ. Διάτ, 2000/1995). 

3. ΑΡΙΘΜΟΣ ΑΔΕΙΑΣ (άλλης αρχής). 

4. ΣΥΝΟΛΙΚΗ ΕΠΙΦΑΝΕΙΑ σε γπ2. 

5. ΒΟΗΘΗΤΙΚΟΙ ΧΩΡΟΙ: \Λ/0 ναι όχι ΑΠΟΔΥΤΗΡΙΑ ναι όχι 

ΑΠΟΘΗΚΗ ΖΩΟΤΡΟΦΩΝ ναι όχι ΔΟΧΕΙΟ ΑΠΟΡΡΙΜΜΑΤΩΝ ναι όχι 
ΣΥΝΘΗΚΕΣ ΦΩΤΙΣΜΟΥ ικανοποιητικός μέτριος κακός 
ΣΥΝΘΗΚΕΣ ΕΞΑΕΡΙΣΜΟΥ ικανοποιητικές μέτριες κακές 
ΣΥΝΘΗΚΕΣ ΡΥΘΜΙΣΗΣ ΘΕΡΜΟΚΡΑΣΙΑΣ ικανοποιητικές μέτριες κακές 

ΣΥΝΘΗΚΕΣ ΥΓΙΕΙΝΗΣ ικανοποιητικές μέτριες κακές 

ΣΗΜΑΝΣΗ ΚΛΩΒΩΝ επαρκής ανεπαρκής καμιά 
ΑΡΧΕΙΟ ΤΗΡΗΣΗΣ ΕΓΓΡΑΦΩΝ πλήρες ελλιπές απουσία 

ΑΛΛΑ ΕΙΔΗ ΠΤΗΝΩΝ ναι όχι 

ΕΙΔΗ ΟΙΤΕδ όχι ναι ( αν ναι, Ελληνικά Ε.Ε Τρίτων χωρών ) 

ΑΛΛΑ ΕΙΔΗ ΖΩΩΝ ναι όχι 


Ο υπογράφων δηλώνω ότι τα παραπάνω στοιχεία είναι αληθινά και διαθέσιμα στις αρμόδιες ελεγκτικές 
αρχές. 


Ημερομηνία././. 


ΥΠΟΓΡΑΦΗ 

ΠΑΡΑΡΤΗΜΑ Υα 


Στοιχεία αρμόδιας κτηνιατρικής αρχής 


Ημερομηνία 
Αρ. πρωτ. 


ΒΕΒΑΙΩΣΗ ΚΑΤΑΓΡΑΦΗΣ ΚΑΤΑΣΤΗΜΑΤΟΣ ΛΙΑΝΙΚΗΣ ΠΩΛΗΣΗΣ ΠΟΥΛΕΡΙΚΩΝ ΣΕ 

ΟΙΚΟΣΙΤΕΣ ΕΚΤΡΟΦΕΣ 

Σύμφωνα με την απόφαση ΥΠ.Α.Α.Τ.2006 


Βεβαιώνεται ότι 0(Ονοματεπώνυμο κατόχου). 

Αριθμός δελτίου ταυτότητας. 

Κάτοικος Δήμου.Δημοτικού διαμερίσματος. 

.Οδός.Αριθμός.Τ.Κ. 


Κατέθεσε το δελτίο καταγραφής καταστήματος λιανικής πώλησης πουλερικών σε οικόσιτες 
εκτροφές που πρωτοκολλήθηκε στην υπηρεσία μας με αριθμό πρωτοκόλλου. 

Μετά από επιτόπια επιθεώρηση στις.διαπιστώθηκε ότι διαθέτει / δεν διαθέτει 

τα δηλωθέντα στοιχεία, πληροί / δεν πληροί τα προβλεπόμενα μέτρα ευζωίας και βιοασφάλειας και 
κατά συνέπεια επιτρέπεται / απαγορεύεται η διάθεση πουλερικών σε οικόσιτες εκτροφές. 

Καταχωρήθηκε /δεν καταχωρήθηκε στο μητρώο της υπηρεσίας με αριθμό./δεν 

δόθηκε αριθμός. 

Η παρούσα ισχύει για 2 χρόνια μέχρι.(ημερομηνία λήξης) πριν τη λήξη της 

οποίας οφείλει να υποβάλλει νέο δελτίο καταχώρησης. 


Ο ΠΡΟΪΣΤΑΜΕΝΟΣ 
(σφραγίδα- υπογραφή) 

